Joan Parramón Fornos

Joan Parramón Fornos (Barcelona, 1951) ye un pintor barcelonés con ascendencia de Mequinenza (Zaragoza). Actualment tiene o suyo taller artistico en o espacio Nauart de Barcelona y ha realizau numerosas exposicions tanto a livel nacional como internacional.

 Formación 
A suya educación artistica dende 1980 dica 1984 estió en o taller-escuela de Gonzalo Beltrán, artista sevillano afincado en Barcelona que poco dimpués se convertiría en catedrático de dibuixo en a Escuela d'a Lonja de Barcelona. Entre ista etapa Parramón treballa intesamente o dibuixo d'o natural y a pintura a o óleo.

 Trayectoria 
Poco dimpués empecipia a realizar exposicions individuals y colectivas en diferents centros civicos, librerias y espacios culturals de Barcelona que le conducen a las suyas primeras exposicions importants. En aviento de 2009 fa a inauguración a suya muestra "Fluir como el agua" en o ret03 Art Gallery de Barcelona a la cual le acompanyasen atras exposicions colectivas en a Galeria PASPARTU u a Sala Llotja de Reus (Tarragona). Web oficial

En 2012, as suyas obras viacheyan a Nueva York con a muestra conchunta "From Barcelona to New York" comisariada por a Montserrat Gallery. En os anyos siguients, Parramón desembolica diversos tallers ubiertos en o barrio de Gràcia de Barcelona con a Galería Untitled y as suyas obras viacheyan a livel internacional, dende a Feria Internacional d'Arte Kolner Liste de Colonia (Alemanya) a la Galería Elzevir de París (Francia) pasando tamién por a exposición individual "Dialogo de partículas" en o Auditori Barradas de l'Hospitalet de Llobregat.

Entre os anyos 2012, 2014 y 2015 participa en o prochecto neoyorkino "Annual Postacards from the Edge". A partir d'iste momento instala o suyo taller en Nauart Espacio de Creyación y participa en diversas exposicions como que "Barcelona Abstracció" u una muestra d'as suyas abstraccions en o Gran Hotel París de Figueres (Girona). artepoli.com

A partir de 2016, Parramón se centra en as suyas exposicions temporals como que "Buscando a forma d'o universo" que puede veyer-se en Relacionar-te Galería d'Arte y Convent de Sant Salvador d'Horta de Sant Joan (Tarragona) y participa en prochectos colectivos como que "Melodies de Barcelona" d'a Blue Project Foundation. Organiza y participa en octubre de 2016 en "Migracions" d'o Centre Civic Barceloneta asinas como en a BCN INT'L ART FAIR en o Museo Marítimo de Barcelona. 2017 se converte en un anyo prolifico para Paramón con a creyación d'obras de gran formato para Fabricar-te 4 - Festival de Musica de Barcelona, a participación en a V Biennal d'Arte de Corbera d'Ebre dedicada a os Dreitos Humans, a participación en a Berlin Kunst 2017 chunto a Fatamorgana Gallery u a exposición individual "Ye por o paradigma que soi aquí" que puede veyer-se en a Casa d'o Libro de Barcelona. Fruto d'ista exposición, Parramón presenta en 2018 o libro ilustrau por o mesmo que levará o mesmo titol que a exposición, "Ye por o paradigma que soi aquí".

En 2018, as suyas exposicions continan en a Biblioteca Mercè Rodoreda, dentro d'o 9º Festival Cinespañol de Peireguers (Francia) con una recopilación d'as suyas obras esencials, y en Mas Pi Art de Verges (Girona) con una nueva exposición "Macrocosmos&Microcosmos". Joan Parramón al mas pi Joan Parramón presenta abastraccions a la chapelle de la visitation Entre iste mesmo anyo tamién exposa en diferents exposicions colectivas baixo o amparo d'a Fundación Matilde Tamayo que levan as suyas obras a viachiar por o Museo d'Arte Contemporanio de Sasamón en Burgos u o Atelier Pilar Güell de Barcelona.

En 2019, Parramón ye seleccionau para o Premio Pop Stram d'a Fundación Mailde Tamayo y realiza a suya primera exposición individual en o Atelier Pilar Güell de Barcelona baixo o titol "Macrocosmos&Microcosmos". En matildetamayo.org En octubre d'o mesmo anyo, viacheya a Mequinenza (Zaragoza) an le únen vinclos familiars y memorias de choventut para exposar nuevament "Macrocosmos&Microcosmos" y realizar diferents tallers y intervencions artisticas en os Museos de Mequinenza. Inaugurada la exposicion Macrocosmos&Microcosmos de Joan Parramón Joan Parramón convierte el Museo de la mina de Mequinenza en un improvisado estudio de pintura O mesmo anyo Parramón ye seleccionau en o Premio AGBAR "Ciudat de Barcelona" organizau por o Reyal Cerclo Artistico de Barcelona.

A suya obra ye propiedat de diversos coleccionistas d'arte particulars en Espanya, Alemanya, Francia, Colombia, Corea d'o Sud, Holanda, Italia, China, Suiza, Estaus Unius u Brasil.

 Obras 
Parramón esclata os camins d'o universo infinito a traviés d'os suyos partículas, as suyas luces, as suyas formas y dica as suyas emocions a traviés d'a color y a materia. En as suyas obras se pueden observar explosions de pinceladas de luz y color, pura vida emocional y talento artistico que levan a o espectador a reflexionar sobre a composición d'a materia, l'orichen y o final d'a vida en exposicions como que "Ye por o paradigma que soi aquí" u "Macrocosmos&Microcosmos".

Cada obra d'istas exposicions "surte como que un intento de plasmar a color y as sensacions de diferents materials y momentos pa que o espectador s'irradie d'a enerchía d'a tela".

 Bibliografía 
 PARRAMÓN FORNOS, J. Ye por o paradigma que soi aquí. Barcelona, 2018.

 Referencias 

Categoría:Naixius de Barcelona
Categoría:Pintors de Catalunya
Categoría:1951 (naixencias)